‎(ในปี 1968 ริชาร์ด เอ็ม. นิกสัน ได้รับเลือก ‎เป็นประธานาธิบดีคนที่ 37 ของสหรัฐฯ)
‎(โดยมีนโยบายที่ผลักดัน ‎กฎหมายและความสงบเรียบร้อย)
‎(เขาเรียกจอห์น มิตเชลล์ อัยการสูงสุดสหรัฐฯ ‎ว่าเป็นที่ปรึกษาที่เขาไว้ใจที่สุด)
‎(และเรียกมาร์ธา ภรรยาของมิตเชลล์ ‎ว่าเป็นบุคคลอันตราย)
‎(ปี 1974 นิกสันก้าวลงจากตำแหน่ง ‎สืบเนื่องมาจากคดีวอเตอร์เกต)
‎คุณว่าประเทศเราจะดีขึ้นกว่าเดิมไหมครับ
‎เราลืมเรื่องวอเตอร์เกตไว้ในอดีตหรือยัง
‎ฉันหวังว่าเราจะไม่ลืมเรื่องวอเตอร์เกต
‎เพราะมันก็มีข้อดีเหมือนกัน
‎เป็นการสั่งสอนนักการเมือง ‎ให้ทำอะไรโปร่งใส อย่าทุจริต
‎ผมเชื่อว่าถ้าไม่ใช่เพราะมาร์ธา
‎เรื่องวอเตอร์เกตก็คงไม่เกิด
‎(ภาพยนตร์สารคดีจาก NETFLIX)
‎คุณมิตเชลล์
‎จะเรียกประชาธิปไตยได้หรือ
‎ถ้าผู้คนไม่อาจแสดงความคิดเห็น ‎หรือพูดความจริงได้
‎คุณก็รู้ว่าฉันรักสื่อมวลชน
‎ถ้าฉันมีอะไรในใจ ‎ฉันไม่ออกไปป่าวประกาศให้ใครฟังหรอก
‎นอกซะจากฉันจะเชื่อว่า ‎มันเป็นสิ่งที่ควรพูดหรือควรกระทำ
‎ตอนที่คุณเดินทางมาถึง…
‎(ปี 1974)
‎สนามบินลอนดอนเมื่อเช้าวานนี้
‎คุณบอกว่า ‎"ริชาร์ด นิกสันทำลายชีวิตคู่ของฉัน"
‎ทำไมริชาร์ด นิกสันจึงส่งผลกระทบ ‎ต่อชีวิตคุณมากมายถึงเพียงนี้ครับ
‎เดวิดคะ คุณเปิดประเด็นในเรื่องที่พูดยากมาก
‎และฉันก็ไม่ทราบว่า ‎จะสามารถอธิบายให้กระจ่างแจ้ง
‎ภายในช่วงเวลาจำกัดที่เราจะคุยกันได้หรือเปล่า
‎เรามีเวลาอย่างน้อย 30 นาทีครับ
‎ต้องย้อนกลับไปที่จุดเริ่มต้น
‎(ปี 1968)
‎จอห์น นิวตัน มิตเชลล์ อัยการสูงสุดสหรัฐฯ
‎อาศัยอยู่กับมาร์ธา ภริยา ‎ที่อะพาร์ตเมนต์วอเตอร์เกตในกรุงวอชิงตัน
‎พวกเขาดูจะมีชีวิตที่สุขสบาย
‎ฉันทราบว่าท่านประธานาธิบดี ‎โปรดปรานสามีฉันมาก
‎พวกเขาเคยเป็นหุ้นส่วนบริษัทกฎหมายกันมา ‎พวกเขาสนิทกันมาก
‎มิตเชลล์เคยเป็นทนายตราสารหนี้
‎ก่อนที่เขาจะมาดูแล ‎แคมเปญหาเสียงปี 1968 ของคุณนิกสัน
‎เขาไม่เคยยุ่งเกี่ยวกับการเมืองมาก่อน
‎หลังขึ้นมาเป็นอัยการสูงสุดสหรัฐฯ
‎เขาก็ได้จัดการกับปัญหาข้อพิพาท ‎ในปัจจุบันมานับครั้งไม่ถ้วน
‎หลายคนบอกว่าสามีของคุณ
‎คือชายผู้ที่มีอำนาจเป็นอันดับสองในวอชิงตัน
‎ช่วยบอกหน่อยได้ไหมครับว่า ‎เขาเป็นคนอย่างไร
‎สามีฉันน่าจะเป็นผู้ชาย ‎ที่ฉลาดที่สุดคนหนึ่งในประเทศนี้
‎หรือในโลกเลยก็ว่าได้
‎คุณมิตเชลล์ ‎คุณพบรักกับภรรยาได้อย่างไรหรือคะ
‎นัดบอดหรือเปล่าคะ
‎ก็คงไม่บอดทั้งสองคนแหละครับ ‎เพราะเท่าที่ผ่านมาก็ราบรื่นดี
‎ตอนนั้นฉันเป็นเพียงคุณนายมิตเชลล์ ‎ที่อาศัยอยู่เมืองไรย์ในนิวยอร์ก
‎วอชิงตันเหมือนเป็นอีกประเทศเลย
‎การอาศัยอยู่ในวอชิงตันแบบกึ่งทางการ ‎ทำให้มีหลายสิ่งหลายอย่าง
‎ที่ฉันต้องทำหรือถูกขอให้ทำ ‎ในฐานะที่เป็นภรรยาของเจ้าหน้าที่รัฐระดับสูง
‎ฉันอยากกระชับความสัมพันธ์ของอเมริกา
‎กับประเทศอื่นๆ ในโลกให้แน่นแฟ้นยิ่งขึ้น
‎ฉันอยากพยายามส่งมอบความรักออกไปสู่โลกใบนี้
‎ผมมักให้คำแนะนำกับผู้สมัครหนุ่มๆ ‎ว่าทำอย่างไรจึงจะชนะ
‎ข้อแรกคือต้องเลือกภรรยาให้ดี
‎คนที่จะไม่ตกเป็นข่าวให้คนจับจ้อง
‎และจะต้องรู้ว่าสามีของเธอ ‎คือคนที่จะตกเป็นข่าวอยู่เสมอ
‎วอชิงตันเป็นเมืองที่มีผู้ชายเป็นใหญ่
‎บริหารโดยกลุ่มชายผิวขาวที่ทำเนียบขาว
‎และเจ้าหน้าที่รัฐทุกระดับที่เป็นเพศชาย
‎ผู้หญิงที่อยู่ในสังคมวอชิงตัน ‎มักจะมีหน้าที่แค่รับรองแขกเหรื่อ
‎ผู้หญิงจะต้องเข้าไปดื่มกาแฟอยู่อีกห้อง
‎ในขณะที่ผู้ชายคุยเรื่องสำคัญกัน
‎แต่มาร์ธา มิตเชลล์ไม่เล่นตามกฎของวอชิงตัน
‎เธอไม่อยากเป็นแค่ภรรยา
‎ที่นั่งอยู่ฉากหลังและไม่มีสิทธิ์มีเสียง
‎ชีวิตของนักการเมือง ‎ไม่เหมือนชีวิตคนธรรมดาสามัญ
‎ที่อยากพูดหรืออยากทำอะไรก็ได้
‎- แต่ฉันเป็นคนที่อยากพูดอะไรก็พูด ‎- ครับ
‎เธอจ๋า ฉันจะบอกให้นะ
‎ฉันเห็นในหนังสือพิมพ์วันนี้แล้ว
‎และฉันก็คิดว่าพวกเธอคงไม่ได้ทำการบ้านกันมา
‎ถ้ารู้ว่ามาร์ธาจะมาร่วมทานมื้อเย็นที่ทำเนียบขาว
‎ทุกคนจะคอยระวังตัว
‎ผู้หญิงในสมัยนั้นมักจะสงวนท่าที ‎แต่ไม่ใช่มาร์ธา
‎ซึ่งท่านประธานาธิบดีก็ทราบดี
‎ไม่ใช่ว่าท่านไม่ชอบผู้หญิงนะ
‎แต่ท่านแค่ไม่ชอบผู้หญิงที่พูดจาโผงผาง
‎สมัยนั้นฉันปั่นหัวประธานาธิบดีสนุกเลยแหละ
‎เขาไม่รู้ว่าตอนไหนฉันพูดเล่นหรือพูดจริง
‎เขามองว่าฉันเป็นคนแปลกประหลาด
‎บางครั้งเธอดื่มมากเกินควร
‎และมักจะเดินไปที่โทรศัพท์ ‎แล้วยกหูโทรไปที่วอชิงตัน
‎เธอชอบโทรหาประธานาธิบดี
‎(เสียงของดไวท์ แชพิน ‎รองผู้ช่วยปธน.นิกสัน)
‎เธอชอบโทรหา "ประธานาธิบดีของฉัน"
‎คุณได้โทรหาประธานาธิบดีนิกสัน
‎และพูดคุยกับเขาทางโทรศัพท์ ‎เมื่อเร็วๆ นี้หรือเปล่าคะ มาร์ธา
‎- โทรไปออกคำสั่งกับเขาหรือคะ ‎- ฉันให้คำแนะนำเขาบ้างเป็นครั้งคราว
‎(สงครามไม่ดีต่อเด็ก)
‎มาร์ธา มิตเชลล์กล่าวในวันนี้ว่า ‎ผู้ที่สนับสนุนการปฏิวัติรุนแรงในสหรัฐฯ
‎ควรถูกไล่ออกจากประเทศนี้
‎แต่ไม่ได้บอกว่าให้ไล่ไปอยู่ประเทศไหน
‎(มาร์ธาให้ตรึงกางเขนส.ว.)
‎วันนี้เมื่อราวสองนาฬิกา ‎เธอโทรหาอาร์แคนซอกาเซตต์ในลิตเติลร็อก
‎เรียกร้องให้สมาชิกวุฒิสภาฟูลไบรท์ ‎ถูกตรึงกางเขน
‎คุณนายมิตเชลล์กลายเป็นคนที่ ‎ค่อนข้างโดดเด่นทีเดียว
‎ซึ่งเป็นที่น่าสนใจมาก
‎ฉันคิดมาตลอดว่าคุณฟูลไบรท์นั่นน่ะ… ‎ถ้าอยากเรียกแบบนี้กัน
‎แต่ฉันเรียกชื่อเขาด้วยความลำบากใจมาก
‎สติปัญญาเขาไม่ไบรท์สมชื่อ ‎จากครึ่งหนึ่งลดมาเหลือเสี้ยวเดียวแล้วมั้ง
‎หนึ่งในผู้นำฝ่ายรีพับลิกันในรัฐสภา
‎ถูกถามว่าได้ข่าวมาร์ธา มิตเชลล์หรือยัง ‎ก่อนจะตอบว่า
‎"พระเจ้า เธอโทรหาใครอีกแล้วหรือ"
‎สุภาพสตรีและสุภาพบุรุษ
‎ผมไม่คิดว่าจะมีใครเริ่มตั้งคำถามเร็วขนาดนั้น
‎พวกเขาชอบที่มาร์ธาเป็นที่สนใจของผู้คน
‎เธอเก่งนะ พูดจาสอดคล้องกับนโยบาย
‎ถึงเธอจะสนับสนุนนิกสัน
‎แต่เธอก็พูดอย่างที่ใจคิด
‎และมิตเชลล์ก็ดูจะเห็นดีเห็นงามด้วย ‎ซึ่งยิ่งน่าสนใจเข้าไปอีก
‎ผมไม่อาจควบคุมสิ่งที่เธอพูดหรือทำได้เลย
‎อันที่จริง คนเริ่มขนานนามเธอว่า ‎"จรวดมิสไซล์ไร้วิถี"
‎เธอจ๋า ฉันจะบอกอะไรให้นะ
‎ถ้าฉันทำอะไรผิดพลาดในรัฐบาลนี้
‎ก็ขอให้บอกมาตรงๆ
‎ได้ทุกเมื่อเลย จริงๆ
‎รัฐบาลชุดนั้นไม่ค่อยกินเส้นกับสื่อ
‎นี่คือเหตุผลหนึ่งที่ฉันเป็นมิตรกับสื่อ
‎หนุ่มๆ ของฉันเป็นไงบ้าง
‎ตอนที่ฉันก้าวเข้ามา
‎คนอเมริกันคิดว่าฉันสะท้อน ‎ตัวตนของพวกเขาได้ทางใดทางหนึ่ง
‎รัฐบาลก็ยังไม่อยากเชื่อ
‎เราจะทำยังไงกับมาร์ธา มิตเชลล์ดีล่ะเนี่ย
‎(ทูเทลเดอะทรูธ)
‎ภริยาของอัยการสูงสุดสหรัฐฯ ‎คุณมาร์ธา มิตเชลล์ครับ
‎เราโหวตให้คุณเป็นคนที่ ‎ทำประโยชน์ให้มาเบลมากที่สุด
‎และรางวัลของคุณคือโทรศัพท์รูปศาลสูงสุด
‎ถ้าเอาไปติดกำแพงคงสนุกน่าดู
‎(ซิมมอนส์ ธนาคารชาติแห่งแรก ‎มาร์ธา มิตเชลล์)
‎(มาร์ธาผู้มีคารมคมเฉียบ)
‎(มาร์ธา มิตเชลล์ผู้น่าทึ่ง)
‎(มาร์ธาถูกล้อเป็นสตรีหมายเลขหนึ่ง ‎ของคณะทำงาน)
‎ฉันว่ามาร์ธา มิตเชลล์พุ่งแรงเหมือนระเบิดเลย
‎(มาร์ธาช่างเจรจา)
‎(มาร์ธา มิตเชลล์โด่งดังชั่วข้ามคืน)
‎เธอทำให้คนรู้สึกสดชื่น…
‎(มาร์ธาว่าเธอพูดเพื่อคนอเมริกัน)
‎นักข่าวทุกคนในเมืองอยากสัมภาษณ์เธอ ‎รวมถึงฉันด้วย
‎ฉันจำได้ว่ามีอยู่ครั้งหนึ่ง ‎ตอนที่บินกลับจากแคลิฟอร์เนีย
‎สามีภรรยามิตเชลล์อยู่บนเครื่องด้วย
‎เรานั่งอยู่ส่วนท้ายของเครื่องบิน
‎พวกผู้ชายกำลังเล่นไพ่
‎และมาร์ธา มิตเชลล์ก็เดินมา
‎ฉันถามว่า "คุณคิดยังไงกับมินิสเกิร์ตคะ"
‎"ทำไมไม่ถามเรื่องที่สำคัญๆ ล่ะ"
‎ฉันก็ว่า "โอเค คุณมีความคิดอย่างไร ‎เกี่ยวกับเรื่องสงความเวียดนามคะ
‎เธอบอกว่า "ห่วยแตก"
‎พวกผู้ชายหยุดเล่นไพ่ ‎แล้วหาสมุดโน้ตมาจดกันใหญ่
‎แล้วเธอก็ถูกสั่งห้าม ‎ไม่ให้ขึ้นเครื่องแอร์ฟอร์ซวันอีก
‎(จิตวิญญาณปี 76)
‎(มาร์ธามองว่า: ‎สงคราม "ห่วยแตก")
‎เวียดนามเป็นสงครามที่มีความจำเป็น
‎ที่สหรัฐฯ เข้าไปมีส่วนเกี่ยวข้อง
‎รัฐบาลหลายสมัยรับช่วงต่อ
‎และนิกสันก็ต้องรับมาอย่างเลี่ยงไม่ได้
‎(จะฆ่าอีกกี่คน)
‎ความเห็นของมาร์ธาจึงไม่เหมาะสมอย่างยิ่ง
‎ไม่มีผู้ใดที่มีส่วนเกี่ยวข้องกับรัฐบาล ‎แม้เพียงน้อยนิด
‎ที่จะมีวันพูดอะไรแบบนี้เด็ดขาด
‎คุณคงรู้ใช่ไหมครับว่า ‎มันอาจส่งผลเสียต่อพรรคการเมือง
‎การที่ภรรยาออกมาพูด
‎- คนคงมักจะคิดว่า "อย่าให้เธอพูดเลย" ‎- ไม่หรอกค่ะ
‎- หรือครับ ‎- ฉันไม่คิดอย่างนั้นนะ
‎มันแค่เป็นเรื่องแปลกประหลาด ‎ที่ผู้หญิงคนหนึ่งพูดในสิ่งที่ใจคิด
‎นิกสัน: มาร์ธาไม่ได้บ้า ‎เธอรู้ตัวดีว่ากำลังทำอะไรอยู่
‎(เอช. อาร์. ฮัลเดแมน ‎เสนาธิการทำเนียบขาว)
‎ฮัลเดแมน: เธอคงไม่สร้างปัญหาหรอกครับ
‎นิกสัน: แน่หรือ
‎(ระหว่างปี 1971 ถึง 1973)
‎(ประธานาธิบดีนิกสันแอบบันทึก ‎บทสนทนาของเขา)
‎(กับคณะทำงานหลายนายในทำเนียบขาว)
‎(มีการเอ่ยชื่อมาร์ธา มิตเชลล์กว่า 100 ครั้ง)
‎นิกสัน: เธอสร้างความรำคาญใจให้ผมมาตลอด ‎ทำให้ผมหวั่นใจอยู่เสมอ ผมทนไม่ได้เลย
‎(ปี 1972 ‎แคมเปญหาเสียงเลือกตั้งสมัยที่สองของนิกสัน)
‎(เพื่อสันติภาพ ‎นิกสัน '72)
‎ปี 1972 เป็นปีแห่งโอกาสที่จะเกิดสันติสุข
‎อย่างที่อเมริกาไม่เคยมีมาก่อน ‎ในประวัติศาสตร์ของประเทศ
‎(นิกสันอีกสมัย)
‎(เราสนับสนุนประธานาธิบดี)
‎สายัณห์สวัสดีครับ อัยการสูงสุดสหรัฐฯ ‎จอห์น มิตเชลล์ ลาออกจากตำแหน่งวันนี้
‎จะมีผลตั้งแต่วันที่ 1 มีนาคม ‎เพื่อกลับไปทำงานเก่า
‎นั่นคือการดูแลแคมเปญหาเสียง ‎ให้กับริชาร์ด นิกสัน
‎ในปี 1972 จอห์น มิตเชลล์เป็นผู้จัดการแคมเปญ
‎มาร์ธา มิตเชลล์ก็มักจะแสวงหาโอกาส
‎ที่จะไปปรากฎตัว ‎ต่อหน้าสาธารณชนในการหาเสียง
‎ฉันเป็นหนึ่งในคณะกรรมการยุคแรกๆ ของครีป
‎ซึ่งก็คือคณะกรรมาธิการ ‎เพื่อการเลือกตั้งประธานาธิบดีสมัยที่สอง
‎มากรูเดอร์ พอร์เตอร์ และตัวฉันเอง
‎คือสามคนแรกที่ตั้งครีปขึ้นมา
‎ฉันมีคณะทำงานของตัวเอง มีออฟฟิศของตัวเอง
‎ฉันมีส่วนร่วมตลอดทั้งการหาเสียง
‎ฉันรู้จักมาร์ธาผ่านทางแม่ของฉัน ‎ชื่อจูน แดงค์เวิร์ธ
‎ที่ทำงานกับครีป
‎พอทำงานร่วมกันหลายปี ‎สองคนนั้นก็กลายเป็นเพื่อนสนิทกัน
‎และสำหรับฉัน เธอคือป้ามาร์ธา
‎พวกเขาชอบมาร์ธาเพราะประชาชนชอบเธอ
‎เธอมักจะชื่นชอบเป็นจุดสนใจ ‎และออกเดินทางไปทั่ว
‎ฉันเดินทางไปทั่วประเทศ
‎ทำงานหนักทั้งวันทั้งคืน ‎เพื่อให้ผู้ชายคนนี้ได้เป็นประธานาธิบดี
‎เธอภักดีต่อพรรคและประธานาธิบดีมาก
‎และในตอนแรกก็ดูเหมือนจะชื่นชอบ ‎ปรากฎตัวต่อหน้าสาธารณชน
‎แต่เหมือนเธอจะถูกบังคับกะเกณฑ์มากขึ้นเรื่อยๆ
‎(ยินดีต้อนรับประธานาธิบดีนิกสัน)
‎(ความสุขคืออาร์. นิกสัน)
‎อะไรที่เปลี่ยนความรู้สึกที่คุณมีต่อเขา ‎เพราะผมรู้ว่าครั้งหนึ่ง
‎คุณเคยเชื่อมั่นในริชาร์ด นิกสัน ‎ทั้งคุณและสามีเลย
‎เกิดอะไรขึ้นครับ
‎แคลิฟอร์เนีย
‎ตอนนั้นฉันก็ไม่ได้คิดอยากจะมาหรอก
‎ฉันถูกบังคับให้มาที่นี่ในวินาทีสุดท้าย
‎(ปี 1972 - คืนเกิดเหตุบุกรุกวอเตอร์เกต)
‎สวัสดีค่ะ ทุกคน
‎คืนนี้ทำอะไรกันบ้างคะ
‎จอห์น มิตเชลล์กับผม
‎และคณะหาเสียงคนอื่นๆ ยังอยู่ลอสแอนเจลิส
‎มีงานระดมทุน
‎บริกรถือโทรศัพท์เดินมาให้ ‎และผมก็ได้รู้ว่าเกิดอะไรขึ้น
‎ชายห้าคนถูกจับเมื่อเช้าวันเสาร์
‎ในขณะที่พยายามติดตั้งอุปกรณ์ดักฟัง
‎ณ ที่ทำการคณะกรรมาธิการแห่งชาติ ‎พรรคเดโมแครต
‎ผู้บุกรุกเข้าไปห้องทำงานของคณะกรรมาธิการ
‎มีการตรวจค้นแฟ้ม ‎และนำเอกสารบางอย่างออกไป
‎หลังจากตรวจพบว่ามีการบุกรุก ‎ชายทั้งห้าก็ถูกตำรวจใช้อาวุธปืนเข้าจำกุม
‎จอห์นทิ้งฉันไว้ที่แคลิฟอร์เนีย
‎ไม่ใช่สิ่งที่ฉันหวังไว้เลย
‎แล้วฉันก็ได้อ่านหนังสือพิมพ์ ‎เป็นครั้งแรกในรอบห้าวัน
‎(ผู้ต้องสงสัยดักฟังพรรคเดโมแครต ‎ทำงานให้พรรครีพับลิกัน)
‎(โดยบ็อบ วูดาร์ด ‎และคาร์ล เบิร์นสตีน)
‎นี่คือรูปถ่ายที่ได้จากตำรวจ ‎ของเจมส์ ดับเบิลยู. แม็คคอร์ด
‎เขาเป็นหนึ่งในห้าคน
‎ที่ถูกจับกุมอย่างไม่ทันตั้งตัว ‎ในที่ทำการสำนักงานใหญ่
‎ของคณะกรรมาธิการแห่งชาติ ‎พรรคเดโมแครตในวอชิงตัน
‎ทราบไหมครับว่าเขาเป็นใคร
‎ที่ปรึกษาคณะกรรมาธิการหาเสียงเลือกตั้ง ‎สมัยที่สองของปธน.ริชาร์ด นิกสัน
‎ฉันรู้จักแม็คคอร์ดดี
‎(เจมส์ แม็คคอร์ด)
‎เจมส์ แม็คคอร์ดเคยเป็นบอดี้การ์ดให้เธอ
‎และเป็นคนไปส่งลูกสาวเธอที่โรงเรียน
‎จอห์น มิตเชลล์จ้างเขา ‎มาเป็นผู้ช่วยของครอบครัว
‎จอห์น มิตเชลล์กลับจากแคลิฟอร์เนีย ‎มายังกรุงวอชิงตัน
‎ตอนนั้นเขามีปัญหาใหญ่หลวง
‎เพราะเขาเป็นคนที่อนุญาต ‎ให้คนเหล่านั้นบุกรุกเข้าไปอย่างโง่ๆ
‎วันนี้ จอห์น มิตเชลล์ ประธานกรรมการ ‎คณะหาเสียงเลือกตั้งของปธน.นิกสัน
‎ปฏิเสธว่าไม่มีส่วนเกี่ยวข้องใดๆ กับเหตุการณ์นี้
‎(รีพับลิกันปัดมีส่วนเกี่ยวข้อง)
‎ทำไมพวกเขาถึงปล่อยให้ฉันไม่รู้เรื่องอยู่ตั้งนาน
‎ว่าเกิดเหตุการณ์บุกรุกที่วอเตอร์เกต
‎ทำไมพวกเขาถึงทิ้งฉันไว้ที่แคลิฟอร์เนีย
‎จุดนี้เลยทำให้ฉันเชื่อว่า
‎คนเหล่านั้นน่าจะวางแผน ‎ให้ฉันออกมาจากวอชิงตัน
‎เพราะเรื่องวอเตอร์เกตนี่แหละ
‎ฉันหยิบโทรศัพท์ขึ้นมาทันที
‎และโทรไปที่วอชิงตัน ‎เพื่อถามว่าเกิดอะไรขึ้นกันแน่
‎ผมไปพบจอห์น มิตเชลล์ที่อะพาร์ตเมนต์ของเขา
‎มีสายเข้าจากมาร์ธาอยู่เรื่อยๆ
‎เธอโกรธมากที่จอห์นทิ้งเธอไว้ที่แคลิฟอร์เนีย
‎และไม่เล่าเรื่องทั้งหมดให้เธอฟัง
‎ผมได้ยินแค่ว่ามาร์ธาสติแตกกระเจิง
‎เธอโวยวายใหญ่โต
‎ตอนนั้นเราอยู่ที่วิลล่าในโรงแรม
‎ฉันนั่งอยู่บนเตียงและโทรหาเฮเลน โทมัส
‎มีบอดี้การ์ดเดินเข้ามา
‎เขาบอกว่า "คุณนายมิตเชลล์ ‎กำลังคุยโทรศัพท์กับเฮเลน โทมัสอยู่
‎เฮเลนเล่าเรื่องวอเตอร์เกตให้เธอฟังอยู่
‎ให้ผมทำยังไงดี"
‎หลังจากนั้นไม่นาน ‎ฉันก็ได้ยินเธอตะโกนว่า "ออกไปนะ ออกไป"
‎ฉันไม่รู้ว่าเกิดอะไรขึ้น แล้วสายก็หลุด
‎ผมเป็นหมอประจำโรงแรมที่เข้าเวรในตอนนั้น
‎ผมไปที่ห้องส่วนตัวผู้เข้าพัก
‎มีคนอยู่ข้างในหลายคน
‎กำลังวิตกกังวล ‎เรื่องที่เธอเอาแต่ตะโกนและกรีดร้อง
‎พวกเขาอยากให้เธอสงบลง
‎เธอถูกจับกดไว้และผมก็ฉีดยากล่อมประสาทให้
‎เรื่องทั้งหมดนี้มันฟังดูแปลกมากใช่ไหมล่ะ
‎แต่ถ้าเจ้าหน้าที่รัฐระดับสูงสั่งให้ทำ
‎คุณก็ต้องทำ
‎นั่นคือจุดเริ่มต้นของชีวิตนักโทษที่ถูกจองจำของฉัน
‎คุณเป็นนักโทษที่ถูกจองจำเลยหรือ
‎ฉันถูกจองจำไว้ในห้องที่มีกำแพงสี่ด้านจริงๆ
‎("ฉันเป็นนักโทษของพรรครีพับลิกัน": มาร์ธา)
‎หลังเหตุการดักฟังที่วอเตอร์เกตที่น่าอัปยศอดสู
‎มาร์ธา มิตเชลล์ออกมาพูดอีกแล้ว
‎เมื่อค่ำวานนี้ เธอบอกนักข่าวว่า
‎เธอถูกจองจำโดนบอดี้การ์ดของสามีเธอเอง
‎พอเธอจะใช้โทรศัพท์ ‎เธอบอกว่าทั้งห้าคนกระชากมันหลุดจากกำแพง
‎และ "เหวี่ยงฉันลงบนเตียง ‎แล้วเอาเข็มจิ้มก้นฉัน"
‎(มาร์ธา มิตเชลล์: ‎พวกเขาไม่อยากให้ฉันพูด)
‎ฉันไม่คิดว่าจะมีผู้หญิงหลายคน ‎ในประเทศนี้ที่จะโทรมาแล้วบอกว่า
‎"ตอนนี้ฉันถูกจองจำเป็นนักโทษทางการเมือง"
‎พอฟังดูก็มีความรู้สึกว่า
‎อาจมีการใช้กำลังกันก็ได้
‎(คุณนายมิตเชลล์กล่าวว่าถูกบอดี้การ์ดซ้อม)
‎เธอให้ดูรอยช้ำบนแขน
‎และบอกว่ามีรอยช้ำที่ต้นขาอีกหลายรอย
‎เธอบอกว่า "ฉันเป็นคนรักชาติ ‎จนเมื่อฉันถูกลอบทำร้าย"
‎วันนี้ท่านประธานาธิบดี ‎มีเรื่องการเมืองให้ต้องสะสางหลายอย่าง
‎สิ่งที่ท่านกังวลใจเป็นพิเศษ ‎ก็คือคำถามเกี่ยวกับมาร์ธา มิตเชลล์
‎ประธานาธิบดีคิดว่าจอห์นควรจะต้อง ‎ปิดปากเธอทางใดสักทาง
‎หรือขังเธอไว้ซะ
‎เขาจะปล่อยให้เธอออกมาพูดพล่ามอยู่แบบนี้ไม่ได้
‎ไม่งั้นมันอาจสร้างปัญหาใหญ่ระดับชาติ
‎มาร์ธา มิตเชลล์บอกกับนักข่าวว่า ‎เธอจะออกห่างจากสามี
‎จนกว่าเขาจะตัดสินใจเลิกเล่นการเมือง
‎(มาร์ธายื่นคำขาด: ‎ปธน. หรือฉัน)
‎เธอบอกว่า "ฉันรักสามีฉันมาก
‎แต่ฉันจะไม่ทนกับเรื่องสกปรกทั้งหมดที่เกิดขึ้น"
‎(คลิปเสียงจากทำเนียบขาว)
‎นิกสัน: ผมเชื่อว่าถ้าไม่ใช่เพราะมาร์ธา
‎จอห์นคงไม่ปล่อยให้เรื่องวอเตอร์เกต ‎กลายเป็นปัญหาแบบนี้แน่
‎ฮัลเดแมน: ‎ถึงจะเอาฝาครอบไว้ แต่คงปิดได้ไม่นาน
‎และ… ถ้าเขาไปซะ อาจจะเป็นเรื่องที่ดีก็ได้
‎แฟนๆ มาร์ธาจะได้คิดว่า ‎"แหม ช่างเป็นเรื่องที่ดีจริงๆ"
‎ผู้ชายคนนี้ยอมออกจากงาน
‎เหมือนดยุกแห่งวินด์เซอร์ไง
‎ที่สละบัลลังก์เพื่อผู้หญิงที่ตัวเองรัก
‎หญิงผู้น่าสงสารคนนี้ไม่สบาย
‎เขาต้องไปอยู่เคียงข้างเธอ อะไรแบบนี้
‎นิกสัน: งั้นเราก็ต้องปล่อยข่าวว่าเธอไม่สบาย ‎ประโคมเข้าไป
‎- ต้องทำแบบนี้ ‎- ฮัลเดแมน: ทำอยู่ครับ
‎(ปัญหา)
‎(ติดเหล้า)
‎จู่ๆ ก็มีข่าวลือออกมาจากทำเนียบขาว
‎(มาร์ธา มิตเชลล์ "ป่วย")
‎พอรู้ตัวอีกที ก็เห็นหนังสือพิมพ์ ‎ลงข่าวว่าฉันบ้ามั่งแหละ
‎ว่าฉันเป็นอย่างนั้นอย่างนี้บ้างแหละ
‎(มีปัญหาทางอารมณ์)
‎ฮัลเดแมน: การลาออกจะเป็นเรื่องที่ดี
‎ใช้มาร์ธาเป็นข้ออ้างได้เลย
‎นิกสัน: ผมว่าคุณควรเป็นคนทำนะ
‎เรียกนักข่าวมา
‎จอห์น มิตเชลล์ อดีตอัยการสูงสุดสหรัฐฯ
‎ลงจากตำแหน่ง ‎หัวหน้าคณะหาเสียงของปธน.นิกสัน
‎(มิตเชลล์ลาออก: ‎"ภรรยาต้องมาก่อน")
‎เขาบอกประธานาธิบดีว่า ‎สาเหตุที่ลาออกเป็นเพราะคุณนายมิตเชลล์
‎(ภรรยาของผม)
‎สมาชิกพรรคเดโมแครตบางคนยังยืนยันว่า ‎เหตุโจรกรรมที่สำนักงานใหญ่
‎โดยที่หนึ่งในผู้ก่อเหตุทำงานให้กับมิตเชลล์
‎อาจเป็นปัจจัยหนึ่งก็ได้
‎พรรครีพับลิกันปฏิเสธเรื่องนี้อย่างเสียงแข็ง
‎โดยบอกว่าเหตุผลเพียงหนึ่งเดียว ‎ก็คือคุณนายมิตเชลล์
‎มิตรสหายครอบครัวมิตเชลล์ ‎จากกระทรวงยุติธรรมกล่าวหลังจากนั้นว่า
‎"มาร์ธามีปัญหาพิเศษ
‎เห็นชัดว่ามันทวีความรุนแรงขึ้น"
‎ฉันรู้สึกอับอาย เจ็บปวด
‎และฉันก็ไม่รู้ว่าใครกันแน่ที่ทำร้ายฉัน
‎ฉันคิดว่าเหตุการณ์ที่แคลิฟอร์เนีย ‎เป็นเพียงจุดเริ่มต้น
‎(เสียงของไพเพอร์ แดงค์เวิร์ธ ‎คนสนิทครอบครัว)
‎นั่นคือตอนที่เธอรู้ว่า
‎เธอกำลังถูกปิดปาก ไม่ว่าจะด้วยเหตุผลใดก็ตาม
‎สุดท้ายแล้ว มาร์ธา มิตเชลล์ก็บอกว่า ‎ตัวเองตกเป็นนักโทษทางการเมือง
‎ผมคิดว่าเราทุกคนมีส่วนรับผิดชอบ ‎ที่จะต้องปลดมาร์ธา มิตเชลล์จากพันธนาการนี้
‎(ปี 1972 งานประชุมประจำปีพรรคเดโมแครต)
‎ปล่อยมาร์ธา มิตเชลล์
‎(มาร์ธา มิตเชลล์ต้องการซุปร้อนๆ)
‎ไม่เอาน่า นิกสัน ‎ปล่อยมาร์ธา มิตเชลล์ซะ
‎(ปล่อยมาร์ธา มิตเชลล์)
‎เรื่องที่เธอถูกจองจำโดยที่ไม่ยินยอม
‎มันช่างดูเหมือนเป็นเรื่องเพ้อฝัน
‎ผู้คนเชื่อเธอจริงๆ หรือ
‎ฉันไม่คิดว่าจะมีใครเชื่อหรอก
‎("พวกเขากลัวที่ฉันพูดความจริง")
‎(มาร์ธาวางหู)
‎(มาร์ธา "เป็นอิสระแล้ว" ‎ออกมาสร้างชีวิตใหม่ในนครนิวยอร์ก)
‎ฉันอยู่ในอะพาร์ตเมนต์เล็กๆ
‎ซ่อนตัวอยู่ เพราะฉันอับอายมากเหลือเกิน
‎(หมดวันชื่นคืนสุขสำหรับมาร์ธา)
‎ฉันลาออกจากเวทีการเมืองโดยสิ้นเชิง
‎ขณะที่พวกนั้นพยายามทุกวิถีทาง
‎เพื่อจัดการปัญหาวอเตอร์เกตให้หมดไป
‎(ตราประธานาธิบดีแห่งสหรัฐอเมริกา)
‎(เดอะวอชิงตันโพสต์)
‎คดีวอเตอร์เกตไม่ใช่แค่เพียงคดีลักทรัพย์ธรรมดา
‎แต่วอเตอร์เกต
‎คือแคมเปญเลือกตั้งมหึมา
‎ที่ใช้กลโกงสกปรกกับคนอื่น ‎เพื่อให้ได้ชัยชนะเลือกตั้งสมัยที่สอง
‎มันคือการพยายามปกปิดความผิดอย่างลวกๆ
‎ให้ได้มากที่สุดเท่าที่จะทำได้ ‎อย่างน้อยก็จนถึงการเลือกตั้ง ปี 1972
‎(ปี 1972 ปีแห่งการเลือกตั้ง)
‎(ชนะหรือปราชัย)
‎อีกสี่ปี อีกสี่ปี
‎และมันก็ประสบความสำเร็จ
‎นิกสันชนะถล่มทลาย
‎(ปี 1973 ‎วันที่ 20 มกราคม วันปฏิญาณตนรับตำแหน่ง)
‎ยุคสมัยประธานาธิบดีของเขา ‎เต็มไปด้วยความเกลียดชัง
‎ใช้อำนาจความเป็นประธานาธิบดี
‎เป็นเครื่องมือในการแก้แค้น
‎ใครก็ตามที่ขวางทางเขา
‎รวมถึงมาร์ธา มิตเชลล์ด้วย
‎หลังการเลือกตั้งเสร็จสิ้น ‎เรื่องวอเตอร์เกตก็ซาลง
‎และเงียบหายไปในที่สุด
‎ไม่มีใครพูดถึงมันอีก จนกระทั่งแม็คคอร์ด
‎(ปี 1973 ‎มีนาคม)
‎เจมส์ แม็คคอร์ด ผู้ได้กล่าวต่อผู้พิพากษาว่า
‎ยังมีอีกหลายเรื่องที่ต้องพูดถึง ‎ในคดีวอเตอร์เกต
‎ไปพบคณะกรรมาธิการวุฒิสภาในวันนี้ ‎เพื่อบอกในสิ่งที่เขารู้
‎แม็คคอร์ดกล่าวว่าจอห์น มิตเชลล์ ‎รู้เบื้องลึกเบื้องหลังเกี่ยวกับคดีวอเตอร์เกต
‎คุณมิตเชลล์ครับ คุณเคยเป็นเสมือน ‎สัญลักษณ์ของกฎหมายและระเบียบในสังคม
‎ผมก็ยังเป็นอยู่
‎คุณควรจะเชื่อไว้บ้างนะ
‎(นครนิวยอร์ก)
‎ตอนนั้น จอห์น มิตเชลล์ ‎ไม่ได้มีตำแหน่งอยู่ในรัฐบาลแล้ว
‎เขาเป็นประชาชนธรรมดา
‎แต่มาร์ธาก็เริ่มพูดกับเพื่อนๆ ในแวดวงนักข่าว
‎เฟร็ด ลารูบอกผมว่า ‎เวลาพูดโทรศัพท์ให้ระวังด้วย
‎เพราะมาร์ธาจะรับโทรศัพท์แล้วแอบฟัง
‎เพราะงั้นขอให้ระวังคำพูดคำจาด้วย
‎(เทปจากทำเนียบขาว)
‎ฮัลเดแมน: เห็นที่มาร์ธา มิตเชลล์ทำไหมครับ
‎นิกสัน: ไม่รู้ เธอโทรหาใครอีกหรือ
‎ฮัลเดแมน: เดอะนิวยอร์กไทมส์ครับ
‎(คุณนายมิตเชลล์กลัวว่ามีคนคิด ‎โยนความผิดคดีวอเตอร์เกตให้สามี)
‎นิกสัน: แล้วพูดว่ายังไง
‎ฮัลเดแมน: พูดว่า "พวกเขาจัดฉากให้จอห์นผิด ‎และฉันจะไม่ยอมให้พวกเขาทำแบบนั้น"
‎บอกว่า "ฉันไม่ให้พวกเขา ‎โยนความผิดให้จอห์นหรอก
‎ไม่มีวัน และฉันไม่สนด้วยว่าใครจะโดนหางเลข
‎ให้ฉันบอกชื่อก็ยังได้"
‎ฉันว่าเธอคงโกรธนิกสัน ‎ที่ทำให้จอห์นต้องตกอยู่ในสถานการณ์นี้
‎เธออยากปกป้องจอห์น
‎แต่ฉันว่าเธอคงไม่รู้ว่า ‎จริงๆ แล้วจอห์นมีส่วนเกี่ยวข้องมากแค่ไหน
‎ความรักที่เธอมีให้จอห์นคงบังตาอยู่
‎ฉันเบื่อและเหนื่อยใจกับการที่คนพูดว่า ‎ฉันอยากเสนอหน้าออกข่าว
‎แต่ถ้าฉันต้องพยายามออกข่าว ‎เพื่อกู้ชื่อผู้บริสุทธิ์สองคน ฉันก็จะทำ
‎เพื่อสามีและตัวฉันเอง
‎ถ้าจะโทษใครก็โทษทำเนียบขาวนั่นแหละ
‎หมายความว่าไงครับ "โทษทำเนียบขาว"
‎(วันที่ 24 พ.ค. 1973 ช่องข่าวเอ็นบีซี)
‎ฉันหมายความว่ายังไงเรื่องทำเนียบขาวน่ะหรือ
‎ที่ว่าโทษทำเนียบขาว
‎คุณคิดว่าเรื่องทั้งหมดนี้เกิดขึ้นจากอะไรล่ะ
‎คิดหรือว่าสามีฉันจะโง่ขนาดนั้น
‎แล้วคุณคิดว่าเขากำลังปกป้องใครอยู่ล่ะ
‎ใครกัน
‎ผมไม่ทราบหรอก ใครหรือครับ
‎ก็ท่านประธานาธิบดีน่ะสิ คนที่เขาปกป้องอยู่น่ะ
‎ดูออกชัดเจนแจ่มแจ้ง
‎ฉันจะประกาศให้ทุกคนรู้ ‎รู้ใช่ไหมว่าพวกเขาจะทำอะไร
‎ก็คงจะฆ่าปิดปากฉันนั่นแหละ
‎แต่ฉันหวังพึ่งพวกคุณ สื่อมวลชนทุกคน ‎ให้ช่วยกันปกป้องฉันด้วย
‎ตอนนั้นฉันอยู่แมดิสัน รัฐวิสคอนซิน ‎เธอไปตามหาฉันจนเจอ
‎และบอกฉันว่านิกสันควรจะลาออก
‎เธอเป็นคนแรกที่พูดแบบนั้น
‎("ต้องลาออก" ‎มาร์ธาบอกสามีปกป้องนิกสัน)
‎ภรรยาของอดีตผู้จัดการแคมเปญของนิกสัน
‎กล่าวว่าสามีของเธอและประธานาธิบดี ‎มักใช้เวลายามเย็นวางแผนกลยุทธ์ด้วยกัน
‎และคุณนายมิตเชลล์กล่าวว่า
‎"ประธานาธิบดีรู้ดีเสมอว่าเกิดอะไรขึ้นบ้าง"
‎ประธานาธิบดีกำลังบอกกับ ‎พวกเราชาวอเมริกันว่า
‎เขาไม่รู้เรื่องเลวร้ายทั้งหมด
‎ที่เกิดขึ้นอยู่ตรงหน้าเขาเนี่ยนะ
‎ผู้ชายคนนี้รู้ว่าเกิดอะไรขึ้น
‎หรือไม่อย่างนั้น เขาก็ละเลยหน้าที่ประธานาธิบดี
‎เธอรับรู้ได้
‎(มาร์ธา: นิกสันรู้เรื่องการปกปิด)
‎เธอรู้ว่ามีเรื่องไม่ชอบมาพากล
‎ผมกับคาร์ล เบิร์นสตีนเริ่มรู้แล้วว่า
‎เธอเปรียบเสมือนกระบอกเสียงอันมหึมา
‎เพราะสิ่งที่เธอพูดคือความจริง
‎(คดีวอเตอร์เกต ‎ให้การเท็จ กดดันให้แจ้งข้อหา)
‎เมื่อคุณเป็นคู่ชีวิตของคนที่ ‎กำลังตกที่นั่งลำบากในทางกฎหมาย
‎อย่างจอห์น มิตเชลล์ในตอนนั้น คุณก็จะรู้
‎เรื่องเดียวที่ทำให้จอห์น มิตเชลล์โกรธ
‎คือตอนที่ฉันบอกว่าประธานาธิบดีควรจะลาออก
‎เดาว่าเขาคงจะโดนคนในทำเนียบขาวกดดันมา
‎มาร์ธาบอกจอห์น มิตเชลล์ว่า
‎"ถ้ายังอยู่กับนิกสัน มีหวังได้ติดคุกแน่
‎ขณะที่ชายผู้เป็นต้นเหตุเดินชูคออย่างอิสระ"
‎อดีตอัยการสูงสุดสหรัฐฯ จอห์น มิตเชลล์ ‎ได้แยกทางกับภรรยา
‎และย้ายเข้าไปอยู่โรงแรมแห่งหนึ่งในนิวยอร์ก
‎นิวส์วีคกล่าวว่านี่คือผลพวงมาจาก ‎การทะเลาะกันอย่างรุนแรง
‎โดยคุณนายมิตเชลล์โยนเสื้อผ้าของสามีเธอ
‎ออกไปตรงระเบียงทางเดินของตึกอะพาร์ตเมนต์
‎เพื่อนๆ กล่าวว่ามิตเชลล์เคยพูดว่า
‎ภรรยาของเขามีอาการป่วยทางจิต
‎แต่เขาไม่อาจทำใจดำเนินการตามกฎหมาย
‎เพื่อให้เธอไปอยู่ร.พ.จิตเวช
‎(เสียงของไพเพอร์ แดงค์เวิร์ธ ‎คนสนิทครอบครัว)
‎เธออยู่ตัวคนเดียวหลังจากที่เขาออกไป
‎ลูกสาวของเธอ มาร์ตี้ ก็ไม่ได้อยู่ด้วย
‎และฉันก็รู้ว่าตอนที่พวกเขาห่างเหินกัน
‎ได้เกิดช่องโหว่ขึ้นภายในจิตใจของมาร์ธา
‎ฉันผ่านเรื่องราวเลวร้ายอย่างแสนสาหัสมา
‎และถ้ามีใครที่จะกลายเป็นคนติดเหล้าละก็ ‎คงเป็นตัวฉันเองนี่แหละ
‎แต่ฉันก็ไม่เป็นแบบนั้น
‎ฉันว่าเธอคิดกลัวอยู่ในใจตลอดเวลา ‎ว่าอาจมีอะไรเกิดขึ้นกับเธออีก
‎เธอบอกว่า "ฉันรู้ว่าพวกเขาทำแบบนี้ ‎เพราะคิดว่าฉันรู้มากเกินไป"
‎ฉันเคยถูกมอมยา
‎พวกเขาเคยพยายามจับฉัน ‎เข้าโรงพยาบาลจิตเวชมาแล้วสองครั้ง
‎เคยพยายามฆ่าฉัน
‎ฉันกลัวแทบตาย
‎เพราะทุกวัน ฉันตื่นขึ้นมาแล้วคิดว่า ‎"วันนี้จะมีเรื่องอะไรอีกนะ"
‎ฉันก็ไม่รู้ว่าทำไมถึงไม่คิดไหวตัว
‎ว่าเรื่องมันเป็นยังไง ฉันไม่รู้เลยจริงๆ
‎จนกระทั่งฉันรู้ว่า
‎ริชาร์ด นิกสันกับมิตเชลล์ ‎นั่งในห้องทำงานรูปไข่
‎และรวมหัวกันวางแผนทำเรื่องนี้กับฉัน
‎หลักฐานก็มีอยู่ในเทป
‎เมื่อสัปดาห์ที่แล้วเอง ‎ที่คณะกรรมธิการวุฒิสภาคดีวอเตอร์เกต
‎ได้รู้ว่ามีเทปที่บันทึกเสียงสนทนา
‎ของประธานาธิบดีนิกสันอยู่
‎รวมถึงบทสนทนาเกี่ยวกับคดีวอเตอร์เกต
‎จอห์น มิตเชลล์ ที่ฉันเคยคิดว่าลาออกเพราะฉัน
‎แต่ในเทปที่บันทึกเสียงไว้กลับ ‎แสดงให้เห็นตรงกันข้าม
‎ว่าเขากับริชาร์ด นิกสันควบคุมฉัน
‎และพวกเขาได้วางแผน
‎ให้มิตเชลล์ออกจากแคมเปญก่อนแล้ว
‎(เทปจากทำเนียบขาว)
‎(วันที่ 30 มิถุนายน ปี 1972 ‎สองปีก่อนหน้า)
‎จอห์น มิตเชลล์: ครั้งนี้เธอทำเกินไปจริงๆ
‎เหมือนเราได้สร้างปีศาจ ‎ที่เที่ยวป่าวประกาศกับสื่อและบ่อนทำลายเรา
‎นิกสัน: เธอเป็นคนดัง
‎มิตเชลล์: ใช่
‎ผมพยายามทำให้เรื่องเงียบก็ได้นะ
‎ฮัลเดแมน: ถ้าคุณทำแบบนั้น (ลาออก) ‎คนคงแปลกใจแน่
‎ถ้าไม่อย่างนั้น…
‎คุณพูดถูก มันจะถูกโยงกับคดีวอเตอร์เกต
‎ผู้ร่วมงานทางการเมืองที่ใกล้ชิดที่สุดของนิกสัน
‎ถูกดำเนินคดีอาญาในวันนี้
‎เมื่อการสืบสวนคดีวอเตอร์เกต ‎เดินทางมาถึงช่วงสำคัญที่สุด
‎จอห์น มิตเชลล์ อดีตอัยการสูงสุดสหรัฐฯ ‎และผู้อำนวยการแคมเปญหาเสียง
‎ถูกตั้งข้อหาขัดขวางกระบวนการยุติธรรม ‎โดยให้การเท็จต่อหน้าคณะลูกขุนใหญ่และเอฟบีไอ
‎ถูกตัดสินให้รับโทษ 30 ปีในเรือนจำ
‎มิตเชลล์คงคิดว่าเดี๋ยวเขาก็ได้รับการอภัยโทษ
‎แต่นิกสันก็ออกจากตำแหน่ง ‎โดยที่ไม่ออกคำสั่งอภัยโทษให้เขา
‎ตลอดระยะเวลาอันยาวนานและยากลำบาก ‎ที่เกิดเรื่องวอเตอร์เกต
‎ผมคิดมาตลอดว่าตัวเอง ‎มีหน้าที่ที่จะต้องยืนหยัดสู้ต่อไป
‎แต่ผมได้ตระหนักรู้อย่างชัดเจนแล้วว่า
‎ผมไม่มีฐานทางการเมืองในสภาคองเกรส ‎ที่แข็งแรงและมั่นคงเพียงพออีกต่อไป
‎ผมจึงใคร่ขอลาออกจากตำแหน่งประธานาธิบดี ‎ซึ่งจะมีผลพรุ่งนี้เวลาเที่ยงตรง
‎(ปี 1974 ‎วันที่ 9 สิงหาคม)
‎คืนที่นิกสันลาออก
‎เป็นครั้งแรกที่ฉันรู้สึกถึงเรื่องราวทั้งหมดที่เกิดขึ้น
‎และนั่นคือจุดเริ่มของความคิดที่ว่า…
‎"ฉันต้องลุกขึ้นสู้"
‎ผู้คนต่างเคยคิดว่า
‎มาร์ธา มิตเชลล์เป็นคนตลกและบ้าดีเดือด
‎เพราะการแสดงความคิดเห็นอย่างโผงผาง ‎และโทรหาคนนั้นคนนี้ยามดึกดื่น
‎หลังจากนั้นก็มีเหตุการณ์ ‎ที่เธอพูดถึงคดีวอเตอร์เกตด้วยความโมโห
‎และทุกคนก็ได้ตระหนักว่า ‎สิ่งที่มาร์ธา มิตเชลล์พูดนั้นเป็นความจริง
‎(เรารู้เรื่องแล้ว มาร์ธา)
‎(มาร์ธาออกทีวีหลายช่อง)
‎ขอต้อนรับสู่พาโนรามา ผมมอรี โพวิช
‎โปรดต้อนรับพิธีกรร่วมในสัปดาห์นี้ ‎คุณมาร์ธา มิตเชลล์ครับ
‎(มาร์ธา เปลี่ยนลุค)
‎(มาร์ธา กลายเป็นหงส์ได้อย่างไร)
‎(ได้รับฉายา "วีรสตรีวอเตอร์เกต")
‎(การเมืองทำลายชีวิตคู่ฉันอย่างไร)
‎(ถามมาร์ธา "จอห์นไหนเหรอ")
‎ทำเนียบขาวบอกกับนักข่าวอย่างดิฉันว่า
‎จอห์น มิตเชลล์ลาออก
‎เพราะเขาต้องไปดูแลภรรยาที่เสียสติ
‎- จอห์นผู้น่าสงสารต้องมาดูแลฉัน ‎- ใช่ค่ะ
‎(มาร์ธา มิตเชลล์ไม่ได้บ้า ‎โดยนอร่า เอฟรอน)
‎มีคนบอกว่าคุณเป็นต้นเหตุ ‎ที่ทำให้เกิดเรื่องวอเตอร์เกต
‎- เพราะคุณบอกให้ทุกคนรู้ ‎- ใช่แล้วค่ะ
‎- คุณพอใจกับผลลัพธ์ที่เกิดขึ้นไหม ‎- พอใจสิคะ
‎คุณคิดไหมครับว่าถ้าประธานาธิบดี…
‎นี่เป็นสิ่งที่ดีที่สุดสำหรับประเทศนี้แล้ว
‎เราจะทำให้นักการเมืองทุกคน
‎ซื่อสัตย์มือสะอาดกันอีกครั้ง
‎พวกเขาจะไม่ทุจริตอีกต่อไป
‎ชายผู้สนิทกับริชาร์ด นิกสันมากที่สุด ‎ทั้งในชีวิตส่วนตัวและชีวิตการเมือง
‎ถูกตัดสินจำคุกในวันนี้ ‎สืบเนื่องมาจากการมีส่วนเกี่ยวข้อง
‎ในการปกปิดเรื่องวอเตอร์เกต
‎สำหรับหลายๆ คน นี่คือฉากจบที่ยิ่งใหญ่ ‎ของมหากาพย์วอเตอร์เกต
‎หลังจากนั้น จอห์น มิตเชลล์ได้กล่าวดังนี้
‎โดนแค่นี้ก็บุญแล้ว
‎ดีกว่าต้องถูกตัดสินให้ไปอยู่กับมาร์ธา มิตเชลล์
‎ผมก็เลยคิดว่าผมโชคดีแล้วครับ
‎- คุณทุกข์ใจกับเรื่องนี้ไหมครับ ‎- มากเลยค่ะ
‎(ปี 1975)
‎มาร์ธา มิตเชลล์
‎สตรีผู้เคยได้ชื่อว่าเป็นกระบอกเสียง ‎ประจำทำเนียบขาว
‎ได้เปลี่ยนอาชีพมาขายเสื้อผ้าอาภรณ์ที่บ้านสีชมพู
‎เธอฟ้องร้องจอห์น มิตเชลล์ ‎เพื่อเรียกค่าเลี้ยงดูที่ติดค้างไว้
‎และภายในสองอาทิตย์สุดท้าย ‎มีเอกสารจากศาลที่บรรยาถึงเธอว่า
‎มีอาการป่วยอย่างหนัก ‎ไม่มีเงินทอง และไม่มีมิตรสหาย
‎พอเธอล้มป่วยลง ‎เธอก็ไม่อยากไปเจอเพื่อนฝูงหลายคน
‎คนคนเดียวที่เธออยากเจอก็ปฏิเสธที่จะพบเธอ
‎ผู้คนราว 400 คนมารวมตัวกัน ‎ที่ไพน์บลัฟฟ์ รัฐอาร์แคนซอในเช้าวันนี้
‎เพื่อแสดงความเคารพต่อมาร์ธา มิตเชลล์ ‎เป็นครั้งสุดท้าย
‎(ปี 1976 ‎วันที่ 3 มิถุนายน)
‎ความจริงใจของเธอ ‎ทำให้เธอมีปัญหากับรัฐบาลนิกสัน
‎และสามีของเธอเอง
‎แต่กลับได้ใจผู้คนมากมายที่บ้านเกิด
‎บางคนส่งดอกไม้มาให้ก็มี
‎มีคนจัดเรียงดอกเก๊กฮวยสีขาว ‎ออกมาเป็นข้อความดังนี้
‎"มาร์ธาพูดถูก"
‎ไม่มีการ์ดแนบมา
‎(มาร์ธาพูดถูก)
‎เธอบ้าจริงๆ หรือเปล่าคะ
‎ฉันไม่คิดแบบนั้นจริงๆ ‎ฉันคิดว่าเธอเป็นคนที่วิเศษมาก
‎และฉันก็คิดว่า ‎เธอเป็นคนที่มีวิสัยทัศน์ในทางหนึ่ง
‎เธอมองเห็นอนาคต
‎คุณนายมิตเชลล์คะ อีกหน่อยคุณคงจะต้องปรากฏ
‎อยู่ในหน้าหนังสือประวัติศาสตร์แน่
‎คุณอยากให้คนมองว่าคุณเป็นคนอย่างไรคะ
‎(คลิปเสียงจากทูเดย์ ‎2 พ.ย. 1971 เอ็นบีซี)
‎บาร์บาราจ๊ะ ถ้าฉันเคยทำดีมาบ้าง
‎ฉันก็อยากให้คนจดจำ ‎ในฐานะคนที่เคยทำดีเพื่อชาติบ้านเมือง
‎แค่นั้นฉันก็มีความสุขที่สุดในโลกแล้วจ้ะ
‎- และวิธีของคุณก็คือการพูดความจริง ‎- ใช่แล้ว
‎(จอห์น มิตเชลล์ รับโทษในเรือนจำ 19 เดือน)
‎(ฐานมีส่วนเกี่ยวข้อง ‎ในการปกปิดเรื่องคดีอื้อฉาว)
‎(ริชาร์ด นิกสันได้รับการอภัยโทษ ‎หลังลงจากตำแหน่ง 30 วัน)
‎(โดยประธานาธิบดีเจอรัลด์ ฟอร์ด ‎ผู้มารับตำแหน่งแทน)
‎(ในปี 1988 นักจิตวิทยาฮาร์วาร์ด ‎เบรนแดน เมเฮอร์)
‎(บัญญัติคำขึ้นมาว่า ‎"มาร์ธา มิตเชลล์ เอฟเฟ็กต์")
‎(เพื่อใช้อธิบายกระบวนการ ‎ที่ความเชื่อของคนคนหนึ่ง)
‎(ถูกมองว่าคิดไปเองในทีแรก)
‎(แต่สุดท้ายกลับกลายเป็นเรื่องจริง)
‎(ด้วยความรำลึกถึงฟลอเรนซ์ อี. อัลเวอร์เก)
‎คำบรรยายโดย เพียงพัชร์ น้ำทิพย์